# Despesa militar

El pressupost militar (o la despesa militar), també conegut com a pressupost de defensa, és la quantitat de recursos financers destinats per l'entitat (en general d'una nació o un estat), per incrementar i mantenir unes forces armades. Els pressupostos militars sovint reflecteixen la percepció que té l'entitat d'una possible agressió, o l'agressió que aquesta pot voler emprar. La quantitat del pressupost també reflecteix la capacitat de l'entitat per finançar les activitats militars, amb factors com la grandària de l'economia d'aquesta entitat (de forma absoluta o en relació al PIB), i en relació amb les altres exigències financeres d'aquesta entitat (per exemple educació, sanitat), i la voluntat del govern d'aquesta entitat o de les persones per finançar l'activitat militar com a tal (vegeu la tendència a augmentar o a disminuir). En general estan exclosos de les despeses militars els corresponents als Ministeris (o en el cas de Catalunya, la Conselleria) d'Interior o (cas dels EUA) la rehabilitació dels veterans discapacitats.

## Finançament militar

Segons l'Institut Internacional d'Estudis per a la Pau d'Estocolm (SIPRI), el 2010, la despesa militar mundial en el món va ascendir a 1,630 bilions de dòlars EUA. I el 2018, la despesa militar mundial total ja va ascendir a 1,822 bilions de dòlars EUA.
El 2018, els Estats Units van gastar el 3,2% del seu PIB en els seus militars, mentre que Xina 1,9%, Rússia 3,9%, França 2,3%, Regne Unit 1,8%, Índia 2,4%, Israel 4,3%, Corea del Sud 2,6% i Alemanya van gastar l'1,2% del seu PIB en defensa.
El 2022, la despesa militar mundial total va ascendir a 2,3 bilions de dòlars EUA. Va augmentar un 3,7% respecte a l'any anterior. Amb la guerra russo-ucraïnesa, les despeses europees van augmentar un 13 %, el major augment interanual des del final de la Guerra Freda.

## Les 15 despeses militars més grans del món

Dades del SIPRI Yearbook 2011:
| Ordre | País | Despesa (mil milions $) | % del PIB | % del total mundial |
| — | Total mundial | 1.630,0 | 2,6 | 100 |
| 1 | EUA | 711,0 | 4,7 | 41,0 |
| 2 | Xina | 143,0 | 2,0 | 8,2 |
| 3 | Rússia | 71,9 | 3,9 | 4,1 |
| 4 | Regne Unit | 62,7 | 2,6 | 3,6 |
| 5 | França | 62,5 | 2,3 | 3,6 |
| 6 | Japó | 54,5 | 1,0 | 3,3 |
| 7 | Aràbia Saudita | 48,2 | 10,4 | 3,0 |
| 8 | Índia | 46,8 | 2,5 | 2,9 |
| 9 | Alemanya | 46,7 | 1,3 | 2,5 |
| 10 | Itàlia | 37,0 | 1,8 | 2,3 |
| 11 | Brasil | 33,5 | 1,6 | 2,1 |
| 12 | Corea del Sud | 27,6 | 2,8 | 1,7 |
| 13 | Austràlia | 24,0 | 2,0 | 1,5 |
| 14 | Canadà | 22,8 | 1,5 | 1,4 |
| 15 | Turquia | 17,5 | 2,4 | 1,1 |
    ^ $^y$ Estimacions del SIPRI
    ^ $^z$ Les xifres de l'Aràbia Saudita, inclouen les despeses per l'ordre públic i seguretat, i podrien estar lleugerament sobreestimades.
El 2011 la despesa militar d'Espanya era de 13,9 mil milions $, el que representava el 2010 l'1,0% del PIB. El 2023 es calcula que la despesa ja era del 2,17% del PIB, per sobre del 2% recomanat per als socis de l'OTAN.

## Referències

* 1 2 2018 data from: «Military expenditure (% of GDP). SIPRI Yearbook: Armaments, Disarmament and International Security.». [Consulta: 8 març 2019].
* ↑ «The World and top 15 countries with the highest military expenditure in 2010». Arxivat de l'original el 2010-03-28. [Consulta: 12 juny 2012].
* ↑ Trends in World Military Expenditure Stockholm International Peace Research Institute.
* ↑ «The Biggest Military Budgets As A Share Of GDP In 2018 [Infographic]». Forbes, 29-04-2019.
* ↑ Tian, Nan; Silva, Diego Lopes da; Liang, Xiao; Scarazzato, Lorenzo; Béraud-Sudreau, Lucie; Assis, Ana. «Trends in World Military Expenditure, 2022» (en anglès), 01-04-2023. DOI: 10.55163/pnvp2622. [Consulta: 7 maig 2023].
* ↑ «SIPRI Yearbook 2011 - 15 countries with the highest military expenditure in 2011». Arxivat de l'original el 2010-03-28. [Consulta: 12 juny 2012].
* ↑ «Gasto militar y belicismo en España» (en espanyol europeu). Centre Delàs d'Estudis per la Pau. [Consulta: 13 gener 2024].

## Vegeu també

* Indústria armamentística

## Enllaços externs

* SIPRI military expenditure database Arxivat 2016-01-23 a Wayback Machine.
* Banc Mundial: Despesa militar (percentatge del PIB)